2 Umvwe mwitundaika mwi Kilishitu, umvwe mwitekenesha mu butemwe, umvwe mupwanañana ku mupashi,* umvwe mwitemwa anwe bene na bene ne kwiubila kifyele,2 ndengelai kwikala na lusekelo lukatampe pa kumwesha’mba muji na mulanguluko umo ne na butemwe bumo saka mwakwatankana,* ne kwikala na mulanguluko umo.+3 Kange mubenga bintu na mapata+ nangwa na kwitota kwatu ne,+ bino na muchima wa kwipelula saka mulanguluka’mba bakwenu bemukila,+4 saka muta muchima ku bintu bya bakwenu+ kabiji kange mulangulukengatu pa bintu byenu byonka ne.+5 Ikalai na uno muchima wajingapo ne Kilishitu Yesu,+6 aye nangwa kya kuba wajinga nobe Lesa,+ kechi walangulukile’mba kwesakana ne Lesa kyo kintu kyo afwainwe kukebesha ne.+7 Bino aye washile bintu byonse byo ajinga nabyo ne kwaluka nobe muzha+ kabiji waikele ke muntu.*+8 Kabiji byo aalukile ke muntu, wipelwile mwine ne kukookela kufikatu ne ku lufu+ lwa pa kichi* kya lumanamo.+9 Na mambo a kino, Lesa wamupele kifulo kikatampe+ ne jizhina jakila mazhina onse,+10 kuba’mba mu jizhina ja Yesu manungo onse akafukame panshi—a bonse baji mwiulu ne a baji pano pa ntanda ne a boba baji munshi ya ntanda+—11 kabiji njimi yonse yafwainwa kwamba patoka amba Yesu Kilishitu ye Nkambo+ mu kumuletela lukumo Lesa Tata.12 Onkao mambo, anweba batemwe, byonkatu byo mukookela kimye kyonse, kechi mu kimyetu kyo nji nenu ne, bino ne mu kimye kyo mbula kwikala nenu, ikalainga na moyo ne kuzakama byo mubena kwibikishako kuba’mba Lesa akemupulushe.13 Mambo Lesa byo kyamutokela ku muchima, ubena kwimukosesha ne kwimupa kizaku ne bulume bwa kwingila.14 Bintu byonse byo muba, byubainga kwa kubula kunyinyita+ ne mapata,+15 pa kuba’mba mwikale babula kaneneno kabiji babula mambo, baana ba Lesa+ babula bulema mu kisemi kyatama kabiji kyaluwankana,+ mo mubena kusama nobe byeya pano pa ntanda,+16 saka mwakwachisha ku mambo apana bumi.+ Po po nkekala na lusekelo mu juba ja Kilishitu, byo nayuka’mba kechi nanyemene kyatu nangwa kwingila na ngovu kyatu ne.17 Pano bino, nangwa kya kuba babena kungichila nobe mulambo wa binyu+ pa kitapisho+ ne mwingilo wazhila ye mwingila na mambo a lwitabilo lwenu, natemwa ne kusekela pamo ne anweba bonse.18 Ne anweba mwafwainwa kusekela pamo ne amiwa.19 Naketekela mwi Nkambo Yesu kwimutumina Timoti+ katataka, kuba’mba nkatundaikwe inge nkomvwe byo mubena kwikala.20 Mambo kechi njipo na muntu mukwabo wa kwimutumina uji na muchima nobe aye ukateshako muchima ku bijikila byenu ne.21 Mambo bonse babena kukeba kwiubila bintu byabo bene, kechi bintu bya kwa Yesu Kilishitu ne.22 Bino anweba mwayuka byo elumbulwile mwine, byonka byuba mwana uji na shanji,+ aye waingijile ne amiwa mu kutwala palutwe mambo awama.23 Onkao mambo, ye ye mbena kwimutumina katataka byo mbena kukipembelela kumona mo nsakwikela.24 Naketekela mwi Nkambo namba ne amiwa mwine katatakatu nkeye.+25 Bino pa kino kimye namona namba kyawama kwimutuminako Epafolodita mulongo wami, mukwetu wa mwingilo, mushilikale mukwetu, kabiji muluwe wenu kabiji kalume wami mu byo nakajilwa,+26 mambo aye wakebesha bingi kwimumona anweba bonse kabiji wapopomenwa bingi na mambo a kuba mwaumvwine’mba wakolwa.27 Kine wakolelwe bingi pepi kufwa; bino Lesa wamubijile lusa, kechi aye yenkatu ne, bino ne amiwa pamo, kuba’mba mbule kwikala na bulanda bukatampe.28 Onkao mambo, mbena kumutuma bukiji, kuba’mba byo mukamumona mukasekele jibiji, ne amiwa nkakepesheko bijikila byami.29 Byonkabyo, mutambwilai byonka byo mutambwila bonse mwi Nkambo na lusekelo lonse, kabiji saka munemeka bantu ba uno mutundu,+30 mambo aye kwashajiletu pacheche kufwa na mambo a mwingilo wa Kilishitu,* kabiji wabikile bumi* bwanji mu kizumba pa kuba’mba añingijile mwingilo ye mwafwainwe kuñingijila mambo kechi mwajinga kuno ne.+
bem_Latn